L 303/14
SL
Uradni list Evropske unije
23.11.2022
(21)
Iz razlogov, ki jih je navedel STECF in s katerimi se Komisija strinja, bi bilo torej treba izjemo podaljšati do 31. decembra 2023.
(22)
S členom 13(1), točka (f), Delegirane uredbe (EU) 2020/2015 je bila do 31. decembra 2022 odobrena izjema de minimis za merjaščevko (Caprus aper), ulovljeno s plovili, ki uporabljajo pridnene vlečne mreže v razdelkih ICES 7b, 7c in 7f–7k.
(23)
Skupno priporočilo vsebuje zaprosilo za podaljšanje te izjeme do 31. decembra 2023.
(24)
STECF je potrdil, da je preizkušanje orodja za izboljšanje selektivnosti samo za merjaščevko zahtevno.
Zato je STECF ugotovil, da bo težko izboljšati nadaljnjo selektivnost za to vrsto in da bo to težko doseči, ne da bi za zadevne flote nastali nesorazmerni stroški.
(25)
Iz razlogov, ki jih je navedel STECF in s katerimi se Komisija strinja, bi bilo torej treba izjemo podaljšati do 31. decembra 2023.
(26)
S členom 13(1), točka (d), Delegirane uredbe (EU) 2020/2015 je bila do 31. decembra 2022 odobrena izjema de minimis za vahnjo (Melanogrammus aeglefinus) do največ 5 % celotnega letnega ulova te vrste: — s plovili, ki uporabljajo velikost mrežnega očesa najmanj 100 mm za vse pridnene vlečne mreže, potegalke (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX) v razdelkih ICES 7b, 7c in 7e–7k, pri katerih škamp ne predstavlja več kot 30 % ulova, brez vlečnih mrež z gredjo, — s plovili, ki uporabljajo velikost mrežnega očesa najmanj 80 mm v razdelkih ICES 7b, 7c in 7e–7k, pri katerih škamp predstavlja več kot 30 % ulova, — s plovili, ki uporabljajo vlečne mreže z gredjo z velikostjo mrežnega očesa najmanj 80 mm v razdelkih ICES 7b, 7c in 7e–7k v povezavi s flamsko ploskvijo.
(27)
Skupno priporočilo vsebuje zaprosilo za podaljšanje te izjeme do 31. decembra 2023.
(28)
STECF se je seznanil s stalnimi prizadevanji držav članic severozahodnih voda za izboljšanje selektivnosti v zadevnih vrstah ribolova in uvedbo bolj selektivnih orodij v Keltskem morju.
STECF je tudi ugotovil, da bo težko še nadalje izboljšati selektivnost za to vrsto.
(29)
Iz razlogov, ki jih je navedel STECF in s katerimi se Komisija strinja, bi bilo torej treba izjemo podaljšati do 31. decembra 2023.
Poleg tega morajo države članice zaradi zagotavljanja natančnega spremljanja te izjeme zagotoviti strogo spremljanje izjeme in zbrati ustrezne podatke o zavržkih ter jih Komisiji predložiti do 1. maja 2023.
(30)
S členom 13(1), točka (i), Delegirane uredbe (EU) 2020/2015 je bila do 31. decembra 2022 odobrena izjema de minimis za veliko srebrenko (Argentina silus), ulovljeno s plovili, ki uporabljajo pridnene vlečne mreže (OTT, OTB, TBS, TBN, TB, PTB, OT, PT, TX) z velikostjo mrežnega očesa najmanj 100 mm (TR1) v razdelku ICES 5b (vode EU) in na podobmočju ICES 6, do največ 0,6 % celotnega letnega ulova te vrste s kakršnim koli orodjem na navedenih območjih.
(31)
Skupno priporočilo vsebuje zaprosilo za podaljšanje te izjeme do 31. decembra 2023.
(32)
STECF je ugotovil, da majhna količina sporočenih zavržkov kaže, da bo vpliv te izjeme verjetno majhen.
Poleg tega je izboljšanje ukrepov selektivnosti težko doseči, ne da bi za zadevne flote nastali nesorazmerni stroški.
Iz razlogov, ki jih je navedel STECF in s katerimi se Komisija strinja, bi bilo torej treba izjemo podaljšati do 31. decembra 2023.
(33)
S členom 13(1), točka (j), Delegirane uredbe (EU) 2020/2015 je bila do 31. decembra 2022 odobrena izjema de minimis za šura (Trachurus spp.) do največ 3 % celotnega letnega prilova te vrste, ulovljenega pri mešanem pridnenem ribolovu s plovili, ki uporabljajo pridnene vlečne mreže, potegalke in vlečne mreže z gredjo (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) na podobmočju ICES 6 in v razdelkih ICES 7b–7k.